Gandia acollirà el 3 de desembre la primera edició de la Survivor Race
27 novembre 2017

## Gandia acollirà el 3 de desembre la primera edició de la Survivor Race27 novembre 2017Última actualització: 14 juliol 2025

![](../gestion/img/survivorrace2.jpg)  
  

**· Més de 800 persones ja han confirmat la seua participació en la prova. Les inscripcions es poden realitzar fins al 29 de novembre a [www.survivor-race.com](http://www.survivor-race.com) o el mateix dia de la prova al Parc Ausiàs March**

La regidora delegada d'Esports, Lydia Morant, ha comparegut aquest matí en roda de premsa al costat d'Héctor Bertomeu, organitzador de la Survivor Race, que se celebrarà a la nostra ciutat el pròxim 3 de desembre.

Lydia Morant ha explicat que la prova tindrà eixida a partir de les 11 hores i que comptarà amb quatre grups de participants. La primera es correspon amb els participants de front squad i tindrà eixida a les 11.00 hores i comptarà amb 30 participants. La segona serà per als inscrits en la categoria elit i comptarà amb 80 participants. La prova amateur començarà a les 11.30 hores (80 participants) mentre que l'última eixida serà la popular.

En total ja hi ha 800 inscrits per a la prova. "_Una participació alta per al mes de desembre i esperem que la gent s'acoste per a animar a aquests esportistes durant la jornada. Tindrem participants de diferents punts del territori que passaran el dia amb nosaltres, una nova ocasió per donar a conéixer la nostra ciutat i dinamitzar-la_".

Per la seua banda, Héctor Bertomeu va voler agrair la feina de la regidora i de la tècnica del Departament, Silvia Valero, a l'hora de facilitar els aspectes necessaris perquè la competició es desenvolupe amb totes les garanties.  
L'organitzador ha explicat que es tracta d'una prova de 8 quilòmetres al voltant del riu i que finalitzarà al Parc Ausiàs March, on hi ha els obstacles més divertits, i que comptarà amb un espai d'animació amb música, foodtrucks, a més del pòdium per a lliurament de medalles i obsequis als participants.

Bertomeu ha confirmat que la intenció dels organitzadors és tenir dues seus per al pròxim any i que ja està negociant amb el consistori la pròxima edició que se celebraria a la nostra ciutat el mes de juny.

Les inscripcions es poden realitzar fins al 29 de novembre a [www.survivor-race.com](http://www.survivor-race.com) o el mateix dia de la prova en el Parc Ausiàs March.

[Twittear](https://twitter.com/share)